Oblasć Chmelnyckyj

Oblasć Chmelnyckyj () je oblasć na zapadźe Ukrainy, mjez Wuchodoeuropskej nižinu na sewjeru a Podolskej platu na juhu. Stolica a zdobom najwjetše město je Chmelnyckyj. Oblasć ma něhdźe 1,3 miliony wobydlerjow na přestrjeni wot 20.600 kwadratnych kilometrow.

 Geografija 
Susodne oblasće su Žytomyrska na sewjerowuchodźe, Winnycja na wuchodźe, Černiwci na juhu, Ternopilska oblasć na zapadźe a Oblasć Riwne na sewjerozapadźe. Město Chmelnyckyj nadeńdźe so w srjedźišću oblasće, druhe najwjetše město Kamjanec-Podilskyj na samym juhu.

Najwjetšej rěce na teritoriju oblasće stej Dnjestr, kotryž twori južnu hranicu, a Južny Bug, kotryž so zapadnje Chmelnyckeho wužórli a přez město ćeče. Zapadnu hranicu z Ternopilskej oblasću twori Zbruč, lěwy přitok Dnjestra.

 Zarjadnistwo 
mini|Južny Bug w Chmelnyckim
mini|Kamjanec-Podilskyj

Oblasć Chmelnyckyj wobsteji z 20 rajonow a šěsć městow, kotrež podsteja bjezposrědnje zarjadnistwu oblasće. To su města:

 Chmelnyckyj (Хмельницький)
 Kamjanec-Podilskyj (Камьянець-Подільський)
 Netišyn (Нетішин)
 Slawuta (Славута)
 Starokostjantyniw (Старокостянтинів)
 Šepetiwka (Шепетівка)

 Stawizny 
Oblasć bu w lěće 1937 z 33 rajonow dotalneje oblasće Winnycja załožena. Prěnjotnje rěkaše oblasć Kamjanec-Podilskyj, hakle w lěće 1954 bu mjeno změnjene.

 Wobydlerstwo 
Podźěl ukrainskorěčnych wobydlerjow je wjetši hač 90 procentow. Hač do holocausta měješe region tež sylne židowske wobydlerstwo, kotrež wučinješe w někotrych městach wjetšinu.

 +
 narodnosć
 wobydlerjo
 1989 (%)
 2001 (%)
 změna (%)http://2001.ukrcensus.gov.ua/eng/results/general/nationality/
  Ukrainjenjo
 1.339.300 
 90,4
 93,9
  −2,6 %
  Rusojo
 50.700
 5,8
 3,6
  −42,4 %
  Polacy
 23.000
 2,4
 1,6
  −37,3 %
  Běłorusojo
 2.700
 0,3
 0,2
  −40,8 %


 +
 maćeršćina
 1989 (%)http://2001.ukrcensus.gov.ua/eng/results/general/language/Khmelnytskyi/
 2001 (%)
  ukrainšćina
 91,3
 95,2
  rušćina
 8,0
 4,1


 Žórła 

 Wotkaz 

!
Chmelnyckyj